། །བརྒྱ་ཕྲག་དུ་ཡང་རྙེད་དཀའ་བ། །དེ་ཉིད་སངས་རྒྱས་བཅོམ་ལྡན་ལ། །སྐྱེ་བ་འདིར་ནི་སྩོལ་བར་མཛད། །ཅེས་སོགས་རྒྱ་ཆེར་བཀའ་བསྩལ་པས་ན། གསང་ཆེན་ཟབ་མོ་འདི་ལ་རྩ་བརྒྱུད་ཀྱི་བླ་མ་དམ་པ་རྣམས་མཆོད་ཅིང་གསོལ་བ་འདེབས་པ་ཉིད་གཙོ་ཆེ་བ་ཡིན་པས། རྒྱུ་མཚན་དེའི་ཕྱིར་འདིར་ཐོག་མར་རྗེ་བཙུན་ནཱ་རོ་མཁའ་སྤྱོད་ཀྱི་བླ་མ་བརྒྱུད་པ་ལ་གསོལ་བ་འདེབས་པར། ༈ ངོར་ཆེན་རྡོ་རྗེ་འཆང་ཀུན་དགའ་བཟང་པོས་མཛད་པ་མགོར་ཨོཾ་སྭསྟི། བསོད་ནམས་ཡེ་ཤེས་ཚོགས་གཉིས་རབ་རྫོགས་ཤིང་། །ཞེས་དང་། མཇུག་ཏུ། འགྲོ་བའི་བླ་མ་བསོད་ནམས་རྒྱལ་མཚན་དཔལ། །ཞེས་བཅུག་ལ་བྱའོ། །མཁའ་སྤྱོད་མན་ངག་གི་བླ་མ་བརྒྱུད་རིམ་ལ་གསོལ་བ་འདེབས་པ་ཤཱཀྱའི་དགེ་སློང་ཀུན་དགའ་བཟང་པོས་སྦྱར་བའོའི་མཐའ་ཅན། ༈ ཡང་དེའི་མཇུག་ཏུ་དེ་ཉིད་ཀྱིས་མཛད་པའི་བརྒྱུད་འདེབས་བསྡུས་པ། མགོར། རྡོ་རྗེ་འཆང་དང་རྡོ་རྗེ་རྣལ་འབྱོར་མ། །ཞེས་དང་། མཇུག་ཏུ། མཁའ་སྤྱོད་གོ་འཕང་ཐོབ་པར་བྱིན་གྱིས་རློབས། །ཞེས་པ་དགེ་སློང་ཀུན་དཀའ་བཟང་པོས་སྦྱར་བའོའི་མཐའ་ཅན། ༈ དེའི་མཇུག་ཏུ་ཁ་སྐོང་མགོར། རྡོ་རྗེ་འཆང་ཆེན་ཀུན་དགའ་བཟང་པོ་དང་། །ཞེས་པ་ཤླཽ་ཀ་གཅིག་གི་མཇུག་ཏུ་ཞེས་ཁ་བསྐངས་སོའི་མཐའ་ཅན། ༈ ཡང་མགོར། ཚར་ཆེན་ཆོས་རྗེ་འཇམ་དབྱངས་མཁྱེན་བརྩེའི་དབང་། །ཞེས་སོགས་ཤླཽ་ཀ་གཅིག་གི་མཇུག་ཏུ་ཞེས་པའང་བྱ་བྲལ་བས་སྦྱར་རོའི་མཐའ་ཅན་རྣམས་སྡེ་ཚན་གཅིག ༈ ཡང་རྡོ་རྗེ་རྣལ་འབྱོར་མ་ལ་གསོལ་འདེབས་མགོར། ན་མོ་མཉྫུ་ནཱ་ཐ་ཡ། སྐུ་ལྔ་ལྷུན་གྲུབ་རྡོ་རྗེ་འཆང་། །ཞེས་དང་། མཇུག་ཏུ། རྣལ་འབྱོར་མ་དཔལ་འགྲུབ་གྱུར་ཅིག །མངྒ་ལཾ་གྱི་མཐའ་ཅན་བླ་ཆེན་ཆོས་དཔལ་གྱིས་མཛད་པ། ༈ ཡང་བརྒྱུད་འདེབས་པད་དཀར་བཞད་པའི་དགའ་སྟོན་མགོར། ན་མོ་གུ་རུ་བཛྲ་ཝཱ་ར་ཧི། རྒྱལ་བ་རྒྱ་མཚོའི་རིགས་བདག་རྡོ་རྗེ་ཆོས། །ཞེས་དང་། མཇུག་ཏུ། རྡོ་རྗེ་བཙུན་མོའི་ཞབས་ཀྱིས་རིང་ནས་བསྐྱངས་པའི་རྣལ་འབྱོར་པ་བློ་གསལ་གྱིས་སྟོད་ལུང་ས་རའི་གཟིམ་ཁང་གི་ཡང་ཐོག་མེ་མཚམས་ཀྱི་བ་གམ་བཞི་པར་རཀྟ་བཞད་པའི་ཕྱོགས་ཀྱི་ཚེས་ལ་སྦྱར་བ་དགེ་ལེགས་འཕེལ། ཤུ་བྷཾ་མསྟུ་སརྦ་ཛ་ག་ཏཾ་གྱི་མཐའ་ཅན། ༈ ཡང་ནཱ་རོ་མཁའ་སྤྱོད་ཀྱི་ལམ་རིམ་བརྒྱུད་འདེབས་མགོར། རྒྱལ་བ་ཀུན་ཡུམ་རྡོ་རྗེ་རྣལ་འབྱོར་མའི། །ཞེས་དང་། མཇུག་ཏུ། ལམ་བཟང་འདི་ལ་དད་པའི་བཤེས་གཉེན་དག་གིས་ལན་མང་དུ་བསྐུལ་བའི་ངོར་དག་པ་མཁའ་སྤྱོད་ཀྱི་རྣལ་འབྱོར་པ་ནཱ་གརྫུ་ནས་ཆུ་མོ་བྱའི་ལོ་དཔྱིད་ཀྱི་ཟླ་བ་ལ་མདོག་ཡ་ག་ཆོས་སྡིངས་ཀྱི་གཙུག་ལག་ཁང་དུ་སྦྱར་བའོ། །ཤཱུ་བྷཾ་མསྟུ་སརྦ་ཛ་ག་ཏཾ་གྱི་མཐའ་ཅན། ༈ ཡང་ནཱ་རོ་མཁའ་སྤྱོད་ཀྱི་བརྒྱུད་འདེབས་མགོར། ན་མོ་བཛྲ་ཝཱ་ར་ཧི་ཡེ། རྡོ་རྗེ་འཆང་དང་རྗེ་བཙུན་རྣལ་འབྱོར་མ། །ཞེས་དང་། མཇུག་ཏུ། ཟ་ཧོར་གྱི་བན་དྷེས་སྦྱར་བའི་ཡི་གེ་པ་ནི་གནས་བན་འཇམ་དབྱངས་སོ། །མངྒ་ལཾ་གྱི་མཐའ་ཅན། ༈ ཡང་བརྒྱུད་འདེབས་གནས་སྦྱར་མ་བྱིན་རླབས་ཆུ་ཤེལ་དབང་པོ་ཁོ་བོས་སྦྱར་བ་མགོར། ན་མོ་གུ་རུ་བཛྲ་ཡོ་གི་ནི། གནས་རང་བཞིན་ལྷུན་གྲུབ་ཕོ་བྲང་དུ། །ཞེས་དང་། མཇུག་ཏུ། གནས་མཁའ་སྤྱོད་བགྲོད་པར་བྱིན་གྱིས་རློབས། །མངྒ་ལཾ་གྱི་མཐའ་ཅན། ༈ ཡང་དེ་རྗེས་མགོར། ན་མོ་གུ་རུ་བཛྲ་ཝཱ་ར་ཧི། གནས་མཁའ་ཁྱབ་ཟུང་འཇུག་གཞལ་ཡས་སུ། །ཞེས་དང་། མཇུག་ཏུ། མཁའ་སྤྱོད་མངོན་དུ་འགྱུར་བར་བྱིན་གྱིས་རློབས་ཤིག སརྦ་མངྒ་ལཾ་གྱི་མཐའ་ཅན། ༈ ཡང་དེ་རྗེས་མགོར། ན་མ་གུ་རུ་བཛྲ་ཝཱ་ར་ཧི། རྟེན་དལ་འབྱོར་མི་རྟག་དྲན་བསྐུལ་གྱི། །ཞེས་དང་། མཇུག་ཏུ། ས་སྐྱ་པ་ཀུན་བློས་སྦྱར་བ་དགེའི་མཐའ་ཅན། ༈ ཡང་ནཱ་རོ་མཁའ་སྤྱོད་ཀྱི་བརྒྱུད་འདེབས་ལུགས་གཉིས་ཀྱི་ཁ་སྐོང་རགས་རིམ་ཕྱོགས་གཅིག་ཏུ་བསྡོམས་ནས་ཁོ་བོས་སྦྱར་བ་མགོར། ཨོཾ་སྭསྟི། རྡོ་རྗེ་འཆང་ཀུན་དགའ་བཟང་པོས་མཛད་པའི་ཞེས་དང་། མཇུག་ཏུ། དགེ་ལེགས་འཕེལ་གྱི་མཐའ་ཅན་རྣམས་ཀྱི་དང་པོ་བརྒྱུད་རིམ་གསོལ་འདེབས་ཀྱི་སྐོར་དང་། ༈ གཉིས་པ་རྒྱུད་དང་རྒྱ་གཞུང་སྒྲུབ་ཐབས་ལས་ཚོགས་དང་། བོད་གཞུང་སྒྲུབ་ཐབས་ཀྱི་སྐོར་ལ། ༈ ཐོག་མར་འཁོར་ལོ་བདེ་མཆོག་གི་རྒྱུད་ཉུང་ངུ་ལེའུ་ལྔ་བཅུ་རྩ་གཅིག་པ། རྒྱ་གར་གྱི་མཁན་པོ། ཀ་ར་ཝརྨ་དང་། ལོ་ཆེན་རིན་ཆེན་བཟང་པོས་བསྒྱུར་བ་ལ་སླར་སུ་མ་ཏི་ཀཱིརྟི་དང་མལ་ལོས་བསྒྱུར་བ། ངེད་རང་གིས་བརྩམས་པའི་གླེགས་བམ་བཞེངས་བྱང་བརྒྱུད་འདེབས་བཅས། རྒྱ་གཞུང་ལ་རྩ་བ་ལྟ་བུར་གྱུར་པ་ཇོ་བོ་ནཱ་རོ་ཏ་པས་མཛད་པའི་སྒྲུབ་ཐབས་རྒྱ་གཞུང་མགོར། རྒྱ་གར་སྐད་དུ། བཛྲ་ཡོ་གི་ནི་སྭ་དྷཱ་ན། བོད་སྐད་དུ། རྡོ་རྗེ་རྣལ་འབྱོར་མའི་སྒྲུབ་ཐབས། ཐུགས་རྗེ་ཆེན་པོ་ལ་ཕྱག་འཚལ་ལོ། །དང་པོ་རེ་ཞིག་རྣལ་འབྱོར་པས། །ཞེས་དང་། མཇུག་ཏུ། དགེ་སློང་པྲཛྙ་ཀཱིརྟིས་བསྒྱུར་ཅིང་གཏན་ལ་ཕབ་པའོའི་མཐའ་ཅན་ས་ཆེན་གྱི་གསུང་མཆན་དང་བཅས་པ། ༈ བོད་གཞུང་ལ་ཐོག་མར་ས་ཆེན་གྱིས་མཛད་པའི་སྐོར་ནི། རྒྱ་གཞུང་དེའི་མཇུག་ཏུ་སྒྲུབ་ཐབས་རྣལ་འབྱོར་བཅུ་གཅིག་ཕྱི་མཆོད་མདོར་བསྡུས་དང་བཅས་པ། མགོར། བླ་མ་དམ་པ་རྣམས་ལ་ཕྱག་འཚལ་ལོ། །རྡོ་རྗེ་རྣལ་འབྱོར་མ་ལ་ཕྱག་འཚལ་ལོ། །ཐུགས་རྗེ་ཆེན་པོ་སྤྱན་རས་གཟིགས་ལ་ཕྱག་འཚལ་ལོ། །རྡོ་རྗེ་རྣལ་འབྱོར་མའི་སྒྲུབ་ཐབས་ལ་ཞེས་དང་། མཇུག་ཏུ། དེ་ལྟར་དོན་བཅུ་གཅིག་གོའི་མཐའ་ཅན་མཆན་བཅས། ༈ དེ་རྗེས་ཕྱི་མཆོད་ཀྱི་མགོར། འདིའི་ཕྱི་མཆོད་མདོར་བསྡུས་བྱེད་ན་ཞེས་དང་། མཇུག་ཏུ། བྱང་ཆུབ་སེམས་དཔའ་འམ་དཀྲོལ་བའི་མཐའ་ཅན་མཆན་ཅན། ༈ དེ་རྗེས་བསྐྱེད་རིམ་ལ་བརྟེན་ནས་མཁའ་སྤྱོད་སྒྲུབ་པ། མགོར། རྡོ་རྗེ་རྣལ་འབྱོར་མ་ལ་ཕྱག་འཚལ་ལོ། །བསྐྱེད་པའི་རིམ་པའི་ཆ་བཟླས་བསྒོམ་རྣལ་འབྱོར་ལ་བརྟེན་ནས། མཁའ་སྤྱོད་ཀྱི་དངོས་གྲུབ་སྒྲུབ་པ་ནི་ཞེས་དང་། མཇུག་ཏུ། བླ་མ་དམ་པའི་ཞལ་གྱི་གདམས་པ་རྫོགས་སོའི་མཐའ་ཅན་མཆན་ཕྲན་བུ་བཅས། ༈ དེ་རྗེས་བྱིན་རླབས་ཀྱི་ཡི་གེ མགོར། དཔལ་བདེ་མཆོག་འཁོར་ལོ་ལ་ཕྱག་འཚལ་ལོ། །ཚེས་བཅུ་ལ་སོགས་དུས་ཁྱད་པར་ཅན་རྣམས་ཀྱི་དུས་སུ་ཞེས་དང་། མཇུག་ཏུ། བུ་མོ་གཞོན་ནུ་མ་ལ་སྟོན་མོ་བྱ་བ་དམ་ཚིག་གོའི་མཐའ་ཅན་མཆན་བཅས། ༈ དེ་རྗེས་ཚོགས་མཆོད་མདོར་བསྡུས་མགོར། རྗེ་བཙུན་རྡོ་རྗེ་རྣལ་འབྱོར་མ་ལ་ཕྱག་འཚལ་ལོ། །ཚོགས་ཀྱི་མཆོད་པ་མདོར་བསྡུས་བྱེད་པར་འདོད་ན། ཞེས་དང་། མཇུག་ཏུ། ལས་ཀྱི་རྗེས་མི་མངོན་པར་བྱའོའི་མཐའ་ཅན། ༈ དེ་རྗེས་ཚེས་བཅུའི་མཆོད་པ་མགོར། བླ་མ་དམ་པ་རྣམས་དང་རྡོ་རྗེ་རྣལ་འབྱོར་མ་ཐ་མི་དད་པ་ལ་ཕྱག་འཚལ་ལོ། །རྣལ་འབྱོར་པའི་ཚེས་བཅུའི་མཆོད་པ་ཡི་དམ་དུ་བྱེད་ན་ཞེས་དང་། མཇུག་ཏུ། ཉེས་པ་ཐམས་ཅད་འདག་གསུངས་པའི་མཐའ་ཅན། ༈ དེ་རྗེས་སྦྱིན་སྲེག་གི་མགོར། བླ་མ་དམ་པའི་ཞབས་ལ་ཕྱག་འཚལ་ལོ། །རྣལ་འབྱོར་མའི་སྦྱིན་སྲེག་བྱེད་པར་འདོད་པས་ཞེས་དང་། མཇུག་ཏུ། ཡང་ན་བདག་ཉིད་ལ་བསྡུའི་མཐའ་ཅན་མཆན་ཕྲན་བཅས། ༈ དེ་རྗེས་མར་མེའི་སྦྱིན་སྲེག་མགོར། རྡོ་རྗེ་རྣལ་འབྱོར་མ་ལ་ཕྱག་འཚལ་ལོ། །རྣལ་འབྱོར་པ་གང་ཞིག་མར་མེའི་སྦྱིན་སྲེག་བྱེད་པར་འདོད་ན། ཞེས་དང་། མཇུག་ཏུ། ཡི་གེར་བཀོད་པའི་མཐའ་ཅན་མཆན་ཕྲན་བཅས། ༈ དེ་རྗེས་ལམ་གྱི་ཡན་ལག་པྲ་སེ་ན་དབབ་པ། མགོར། ན་མོ་གུ་རུ་བྷ་དྲ་ཡ་ལམ་གྱི་ཡན་ལག་པྲ་སེ་ན་དབབ་པའི་གདམས་ངག་ནི། ཞེས་དང་། མཇུག་ཏུ། པྲ་སེ་ན་དབབ་པའི་མན་ངག་གོའི་མཐའ་ཅན། ༈ དེ་རྗེས་གནོད་སྦྱིན་མོའི་སྒྲུབ་ཐབས་རྒྱུད་ཀྱི་དུམ་བུའི་མགོར། དེ་ནས་གནོད་སྦྱིན་མོའི་རྟོགས་པ་བཤད་པར་བྱ་སྟེ། གང་ཞིག་བསྒྲུབས་པས་བསྐལ་པར་གནས་པར་འགྱུར་རོ། །ཞེས་དང་། མཇུག་ཏུ། དེ་ཧི་ད་ཧ་ས་ཡ་སྭཱཧཱའི་མཐའ་ཅན་མཆན་བཅས། ༈ དེ་རྗེས་པདྨ་ཏིའི་སྒྲུབ་ཐབས་མགོར། གནོད་སྦྱིན་མོའི་བཅུད་ལེན་དང་། །དགོས་པ་ཐམས་ཅད་སྟེར་བྱེད་པ། །ཞེས་དང་། མཇུག་ཏུ། མན་ངག་རྫོགས་སོའི་མཐའ་ཅན་མཆན་བཅས། ༈ དེ་རྗེས་པ་ཏ་ནའི་སྒྲུབ་ཐབས་མགོར། འོང་ངེས་པའི་འཇིགས་པ་ཅི་བྱུང་ཡང་། སྔགས་རྒྱུན་མ་བཅད་གསུང་ཞེས་དང་། མཇུག་ཏུ། ཞེས་བརྗོད་ཀྱི་མཐའ་ཅན་མཆན་གཅིག་བཅས། ༈ དེ་རྗེས་སྨན་ཆེན་པོའི་བཅུད་ལེན་མགོར། ཨོཾ་སྭསྟི་སིདྡྷཾ། བླ་མ་དམ་པའི་ཞབས་ལ་གུས་པས་ཕྱག་འཚལ་ལོ། །བོང་ང་ཆ་གཅིག་ལ་ངན་ན་ཨ་རུ་ར་དྲུག་འགྱུར། བཟང་ན་བཅུ་གཉིས་འགྱུར་བྱ་ཞེས་དང་། མཇུག་ཏུ། ཐུན་མོང་མ་ཡིན་པའི་གདམས་ངག་གོའི་མཐའ་ཅན། ༈ དེ་རྗེས་པདྨ་ཏིའི་སྒྲུབ་ཐབས་ཞལ་ཤེས་མགོར། རྡོ་རྗེ་ཕག་མོ་ལ་ཕྱག་འཚལ་ལོ། །དོན་གྲུབ་མ་ཡི་དམ་དུ་བྱེད་པའི་རྟེན་གྱི་གང་ཟག་གིས། ཞེས་དང་། མཇུག་ཏུ། གདམས་ངག་བརྒྱུད་པའི་ཡིག་ཆུང་རྫོགས་སོའི་མཐའ་ཅན། མཆན་གསུམ་བཅས་རྣམས་ས་ཆེན་གྱིས་མཛད་པ་དང་། ཡིག་རྙིང་ལ་ས་ཆེན་གྱིས་མཆན་མཛད་པ། ༈ དེ་རྗེས་ས་ཆེན་གྱི་ཡི་གེ་རྣམས་ཀྱི་བསྡུས་དོན་བྲག་ཕུག་པའི་གསུང་སྒྲོས་མགོར། བླ་མ་ནཱ་རོ་ཏ་པའི་གདམས་ངག་འདི་སྐོར་ལ་བཞི་སྟེ་ཞེས་དང་། མཇུག་ཏུ། བྱིན་རླབས་ཀྱི་ཞར་ལ་མཁའ་སྤྱོད་སྒྲུབ་པ་ཅུང་ཟད་ཀྱང་སྣང་ངོ་། །ཤུ་བྷཾ་གྱི་མཐའ་ཅན། ༈ འདི་གཤམ་ན་ཡིག་ཆུང་རྗེ་ས་ཆེན་གྱི་ཡི་གེ་གོང་མའི་མཆན་བུ་དང་བཅས་པ་འདི་ནཱ་རོ་མཁའ་སྤྱོད་ཀྱི་ཡི་གེའི་སྙིང་པོ་ལྟ་བུ་མེད་མི་རུང་དུ་ཡོད་པས་གཅེས་སྤྲས་མཆོག་ཏུ་བྱའོ། །ཞེས་ཚར་ཆེན་ཡབ་སྲས་ཀྱི་ཕྱག་དཔེ་ལས་འབྱུང་ངོ་། །ཞེས་ཡོད་པ་རྣམས་སྡེ་ཚན་གཅིག་དང་། ༈ ནཱ་རོ་མཁའ་སྤྱོད་ཀྱི་སྒྲུབ་ཐབས་འཕགས་པ་རིན་པོ་ཆེས་མཛད་པའི་མགོར། དཔལ་རྡོ་རྗེ་རྣལ་འབྱོར་མའི་སྒྲུབ་ཐབས། དཔལ་རྡོ་རྗེ་རྣལ་འབྱོར་མ་ལ་ཕྱག་འཚལ་ལོ། །དུས་གསུམ་སངས་རྒྱས་ཐམས་ཅད་ཀྱིས། །ཞེས་དང་། མཇུག་ཏུ། ས་མོ་སྦྲུལ་གྱི་ལོ་གདུ་བུ་ཟླ་བ་ལ་ཤངས་མདོར་སྦྱར་བའོ། །ཤུ་བྷཾ་མསྟུ། སརྦ་ཛ་ག་ཏཾ་གྱི་མཐའ་ཅན། ༈ ཡང་དེས་མཛད་པའི་སྒྲུབ་ཐབས་ཆུང་བ་མགོར། རྡོ་རྗེ་རྣལ་འབྱོར་མཁའ་སྤྱོད་མ་བསྒོམ་པར་འདོད་པས་སྟན་བདེ་བ་ལ་འདུག་སྟེ། ཞེས་དང་། མཇུག་ཏུ། འཕགས་པས་མེ་ཕོ་བྱི་བའི་ལོ་ཟླ་བ་གཉིས་པའི་ཚེས་བརྒྱད་ལ་སྦྱར་བའི་ཡི་གེ་པ་ནི་ཨ་ཙཱ་རའོ། །མངྒ་ལཾ་གྱི་མཐའ་ཅན། ༈ ཡང་རྡོ་རྗེ་རྣལ་འབྱོར་མའི་སྒྲུབ་ཐབས་མགོར། དཔལ་རྡོ་རྗེ་རྣལ་འབྱོར་མ་སྒྲུབ་པའི་ཐབས། རྡོ་རྗེ་རྣལ་འབྱོར་མ་ལ་ཕྱག་འཚལ་ལོ། །རྒྱལ་བ་ཐམས་ཅད་བསྐྱེད་པའི་ཡུམ། །ཞེས་དང་། མཇུག་ཏུ། དོན་ལ་འགལ་བ་མེད་པས་ཤེས་པར་བྱའོ། །མངྒ་ལཾ་གྱི་མཐའ་ཅན། ༈ རྒྱ་གར་ཤེར་བཟང་གིས་མཛད་པ། དེ་རྗེས་དེས་མཛད་པའི་བདག་འཇུག་མགོར། ན་མོ་གུ་རུ་བྷྱཿ ན་མོ་བུདྡྷ་ཌཱ་ཀི་ནི་བྷྱཿ མཁའ་འགྲོ་སུམ་ཅུ་རྩ་དྲུག་ལ་སོགས་པ། །ཞེས་དང་། མཇུག་ཏུ། དོན་གཉེར་སློབ་མས་བསྐུལ་བའི་ངོར་སྦྱར་བའོ། །མངྒ་ལཾ་གྱི་མཐའ་ཅན། ༈ ཡང་ངོར་ཆེན་གྱིས་མཛད་པའི་རྣལ་འབྱོར་མའི་སྒྲུབ་ཐབས་མགོར། སྭསྟི། ནམ་མཁའ་དང་མཉམ་པའི་སེམས་ཅན་ཐམས་ཅད་དུས་འདི་ནས་བཟུང་སྟེ་ཞེས་དང་། མཇུག་ཏུ། གནས་སྐབས་ཐམས་ཅད་དུ་རྗེ་བཙུན་མའི་ང་རྒྱལ་གྱིས་གནས་པར་བྱའོ། །མངྒ་ལཾ་བྷ་ཝནྟུའི་མཐའ་ཅན་མཆན་བཅས། ༈ ཡང་མཁའ་སྤྱོད་མའི་སྒྲུབ་ཐབས་མགོར། ན་མོ་གུ་རུ་བཛྲ་ཝཱ་ར་ཧི། ནཱ་རོ་མཁའ་སྤྱོད་ཀྱི་སྒྲུབ་པའི་ཐབས་ཉམས་སུ་ལེན་པར་བྱེད་པ་ལ་དོན་བཅུ་གཅིག་སྟེ། ཞེས་དང་། མཇུག་ཏུ། ཤཱཀྱའི་དགེ་སློང་ཀུན་དགའ་བཟང་པོས་སྦྱར་བའོ། །ཞེས་པ་ལ། ཨཱ་ནན་ཏ་བྷ་དྲས་མཛད་པ་གཞི་མོར་བྱས་ནས་མཆན་བུས་གསལ་བར་བྱས་པ་འདི་ནི་ནཱ་རོ་པའི་རྒྱ་གཞུང་གི་འགྲེལ་པ་རྗེ་ས་ཆེན་གྱིས་མཛད་པའི་རྣལ་འབྱོར་བཅུ་གཅིག་གི་སྒོ་ནས་གསལ་བར་བྱས་པའི་ཚིག་དོན་རྣམས་དང་། བླ་མ་མཁས་པའི་གསུང་སྒྲོས་ཀྱིས་བརྒྱན་ཏེ་ཤཱཀྱའི་དགེ་སློང་མངའ་རིས་ཚུལ་ཁྲིམས་འོད་ཟེར་གྱིས་ཞེས་པ་ནས་ཤཱཀྱ་རིན་ཆེན་གྱིས་བྲིས་མངྒ་ལཾ་གྱི་མཐའ་ཅན། ༈ ཡང་རྣལ་འབྱོར་བཅུ་གཅིག་བསྒོམ་ཚུལ་ཚེས་བཅུའི་མཆོད་པ་སྦྱིན་སྲེག་དང་བཅས་པ་ཀུན་མཁྱེན་བསོད་ནམས་སེང་གེས་མཛད་པ་མགོར། ན་མོ་བཛྲ་ཡོ་གི་ནཱི་ཡེ། ཐུགས་རྗེས་འགྲོ་ལ་རྗེས་ཆགས་མཛེས་པའི་སྐུ། །ཞེས་དང་། མཇུག་ཏུ། མཁའ་ལ་སྤྱོད་པའི་གནས་སུ་སྐྱེ་བར་ཤོག །མངྒ་ལཾ་བྷ་ཝནྟུ་ཤུ་བྷཾ་གྱི་མཐའ་ཅན། ༈ ཡང་རྣལ་འབྱོར་མའི་སྒྲུབ་ཐབས་སངས་རྒྱས་དཔལ་བཟང་གིས་མཛད་པའི་མགོར། བླ་མ་དམ་པ་རྣམས་ལ་ཕྱག་འཚལ་ལོ། །རྗེ་བཙུན་རྣལ་འབྱོར་མ་སྒྲུབ་པའི་ཐབས་ལ་དོན་བཅུ་གཅིག་གིས་ངེས་པར་བྱ་སྟེ། ཞེས་དང་། མཇུག་ཏུ། དམ་ཚིག་པ་རང་ལ་བསྡུའོ། །མངྒ་ལཾ་གྱི་མཐའ་ཅན། ༈ རྡོ་རྗེ་རྣལ་འབྱོར་མའི་སྒྲུ